સૌથી પહેલી વાત કે આ ફિલ્મનો સબ્જેક્ટ ખરેખર સારો છે. માત્ર ભારત જ નહીં, સમગ્ર વિશ્વમાં થઈ રહ્યું છે કે પાણીથી લઈને કરિયાણાની દુકાનો સુધીની વસ્તુઓમાં વિરાટ કંપનીઓ કબજો જમાવી રહી છે અને નાના વેપારીઓનો ખો નીકળી રહ્યો છે. આ વિષય પર હિન્દીમાં ભાગ્યે જ કોઈ મનોરંજક ફિલ્મ બની છે. રાઇટર-ડિરેક્ટર ચારુદત્ત આચાર્યે ‘સોનાલી કેબલ’માં આ મુદ્દો ઉઠાવ્યો છે; પરંતુ રાઇટિંગની નબળાઈ કહો કે એક્ઝિક્યુશનની ઊણપ, આ ઉમદા સબ્જેક્ટ તદ્દન વેડફાઈ ગયો છે.